Rock FM

Rock FM er en lokalradio på Nesodden utenfor Oslo. Stasjonen begynte å sende 1. januar 2010 og har konsesjon ut 2017. Den dekker Nesodden, store deler av Oslo og enkelte andre kommuner i Akershus.

Rock FM er formatert som en klassisk rock-stasjon og spiller hovedsakelig rock fra 1970- og 80-tallet med avstikkere til 1960-tallet samt nyere tider.

Stasjonen driver på frivillig basis og har sendinger på FM 100,6 samt nonstop nettradio.

På FM-båndet sender stasjonen spesialprogrammer innen blant annet progressiv rock og metal, mens på nettradioen spilles det et mer bredt spekter innenfor klassisk rock samt programmene fra FM-sendingene i reprise.

 Eksterne lenker 
 Offisielle nettsider

Kategori:Norske nærradiostasjoner
Kategori:Kultur i Nesodden
Kategori:Radiokanaler etablert i 2010